B. Osobitná časť

K § 1
V § 1 sú ustanovené kategórie zraniteľných odberateľov elektriny medzi ktorých patria nasledovní odberatelia elektriny mimo domácností - malí odberatelia elektriny, odberatelia elektriny v určených sociálnych zariadeniach, odberatelia elektriny na prevádzku bytového domu s nájomnými bytmi vo vlastníctve obce alebo vyššieho územného celku alebo  bytových domov v rámci štátom podporovaného nájomného bývania ako aj odberatelia  elektriny              do spoločných častí a spoločných zariadení bytového domu, ktorých užívanie je spojené výlučne s užívaním bytov a nakoniec aj skupina koncových odberateľov elektriny, ktorými sú vlastníci bytov a nebytových priestorov v bytovom dome, odoberajúca elektrinu na výrobu tepla a ohrev teplej vody. 

K § 2
V § 2 sú ustanovené kategórie zraniteľných odberateľov plynu medzi ktorých patria nasledovní odberatelia elektriny mimo domácností – malí odberatelia plynu, odberatelia plynu v určených sociálnych zariadeniach,  odberatelia plynu na prevádzku bytového domu s nájomnými bytmi vo vlastníctve obce alebo vyššieho územného celku alebo  bytových domov v rámci štátom podporovaného nájomného bývania a nakoniec aj skupina koncových odberateľov plynu, ktorými sú vlastníci bytov a nebytových priestorov v bytovom dome, odoberajúca elektrinu     na výrobu tepla a ohrev teplej vody.

K § 3
Z dôvodu potreby prípravy cenovej regulácie a aj prípravy na strane dodávateľov elektriny sa navrhuje ustanoviť, že nová kategória zraniteľných odberateľov elektriny do konca roku 2026 nebude považovaná za zraniteľných odberateľov a režim zraniteľného odberateľa elektriny sa na túto skupinu odberateľov uplatní až od 1. januára 2027.

K § 4
Ustanovuje sa transpozičný odkaz.

K § 5
Účinnosť návrhu nariadenia sa navrhuje 1. novembra 2026.

K prílohe
Transpozičná príloha k nariadeniu vlády obsahuje zoznam preberaných právne záväzných aktov Európskej únie.

